open-index/open-wikipedia-markdown huggingface dataset:
Shijiazhuang

**Shijiazhuang** (txinera sinplifikatuz: 石家庄, txinera tradizionalez: 石家莊; pinyineraz: Shíjiāzhuāng), Hebeiko probintzian kokatua. Guztira, 9 miloi biztanle inguru dauzka horietatik 2,6 milioi inguru erdigunean bizi direlarik.

## Inguru naturala eta kokapena 
Prefektura mailako Shijiazhuang hiriaren mugakideak honakoak dira: Baoding iparraldean, Hengshui ekialdean, Xingtai hegoaldean, eta Shanxi probintzia mendebaldean.

## Barruti eta konderriak 
ezkerrera|thumb|250px|Hebeiko Artearen Zentroa.
thumb|200px|Shijiazhuangeko barruti eta konderrien mapa.
* Chang'an Barrutia (长安区, pinyieraz: Cháng'ān Qū)
* Qiaodong Barrutia (桥东区, pinyieraz: Qiáodōng Qū)
* Qiaoxi Barrutia (桥西区, pinyieraz: Qiáoxī Qū)
* Xinhua Barrutia (新华区, pinyieraz: Xīnhuá Qū)
* Yuhua Barrutia (裕华区, pinyieraz: Yùhuá Qū)
* Jingjingkuang Barrutia (井陉矿区, pinyieraz: Jǐngjìngkuàng Qū)
* Xinji Hiria (辛集市, pinyieraz: Xīnjí Shì)
* Gaocheng Hiria (藳城市, pinyieraz: Gàochéng Shì)
* Jinzhou Hiria (晋州; pinyieraz: Jìnzhōu)
* Xinle Hiria (新乐市, pinyieraz: Xīnlè Shì)
* Luquan Hiria (鹿泉市, pinyieraz: Lùquán Shì)
* Jingjing konderria (井陉县, pinyieraz: Jǐngjìng Xiàn)
* Zhengding konderria (正定, pinyieraz: Zhèngdìng)
* Luancheng konderria (栾城县, pinyieraz: Luánchéng Xiàn)
* Xingtang konderria (行唐县, pinyieraz: Xíngtáng Xiàn)
* Lingshou konderria (灵寿县, pinyieraz: Língshòu Xiàn)
* Gaoyi konderria (高邑县, pinyieraz: Gāoyì Xiàn)
* Shenze konderria (深泽县, pinyieraz: Shēnzé Xiàn)
* Zanhuang konderria (赞皇县, pinyieraz: Zànhuáng Xiàn)
* Wuji konderria (无极县, pinyieraz: Wújí Xiàn)
* Pingshan konderria (平山县, pinyieraz: Píngshān Xiàn)
* Yuanshi konderria (元氏县, pinyieraz: Yuánshì Xiàn)
* Zhao konderria (赵县, pinyieraz: Zhào Xiàn)

## Ondasun nabarmenak 
* Longxing monasterioa, hiriaren erdigunetik 15 kilometrora dago Zhengdingen.
* Cangyan mendia, erdigunetik 50 kilometro hego-mendebaldera.
* Zhaozhou zubia, 40 kilometro hego-ekialdera.
* Bailin tenplua

## Azpiegiturak 
Hiriaren erdigunetik hogei bat kilometrora dago, eta bertan zazpi airelineek eskaintzen dituzte hegaldiak. Gehienak, Txinako Herri Errepublika barneko hegaldiak.

## Klima 

## Hiri senidetuak 
*  Saskatoon, Kanada
*  Bielsko-Biala, Polonia
*  Cheonan, Hego Korea
*  Soria, Espainia
*  Falkenberg, Suedia
*  Des Moines, Iowa, Ameriketako Estatu Batuak
*  Edison, Ameriketako Estatu Batuak
*  Nagykanizsa, Hungaria

## Erreferentziak 
## Ikus, gainera 
* Hebei probintziaren banaketa administratiboa

## Kanpo estekak 
*  Gobernuaren webgunea.
Gansu

**Gansu** (), Txinako Herri Errepublikako probintzia baten izena da. Probintziak 454.000 kilometro koadroko azalera dauka eta 2004ko erroldaren arabera 26.190.000 biztanle bizi ziren bertan. Garai bateko Hexi korridorearen eremua hartzen du.

## Inguru naturala eta kokapena 
Gansu Txinako ipar-mendebaldean dagoen probintzia da, mugakide Qinghai, Barne Mongolia eta Huangtu goi-lautada ditu. Horrez gain, iparraldean Mongoliarekin eta mendebaldean Xinjiang probintziarekin egiten du muga. Ibai Horiak probintziaren hegoaldea zeharkatzen du.

Probintziak 454.000 kilometro koadroko azalera dauka, eta luralde gehiena itsasoaren mailatik 1.000 baino gehiagora dago, Tibeteko goi-lautada, Barne Mongolia, eta Loess goi-lautadaren artean. Gansun, Txinako erdigune geografikoa dago, eta puntu hori markatzeko monumentu bat dago, 35°50′40.9″I 103°27′7.5″E﻿ puntuan. Gobi, Tengger eta Badain Jaran basamortuen zati bat Gansu probintzian daude. Probintziako erliebea oso menditsua da, hegoaldean eta iparraldean dena den, mendiak leundu egiten dira, eta gunerik lauenak kokatzen dira.

Hegoaldeko mendiak, Qilian mendien zati dira, eta 5.547 metroko altuerarekin, Qilian Shan mendia, Gansuko punturik garaiena da.

## Klima 
Gansuk klima lehor kontinentala dauka, uda beroak dira eta neguak oso hotzak. Prezipitazio gehienak uda garaian jausten dira Txina guztian gertatu bezala, eta urtean zehar nekez jausten da 500mm euri baino gehiago. Gansuko gunerik lehorrenetan, Gobi basamortuan esaterako, kopuru hori are baxuagoa da, eta 200mm baino gutxiago jausten dira urtean zehar.

## Banaketa administratiboa 
## Politika 
Gansu probintziako gobernadorea Xu Shousheng da. Txinako Alderdi Komunistak probintzian duen ordezkaria Lu Hao da.

## Garraioa 
### Aireportuak 
## Ondasun nabarmenak 

Irudi:Bingling Temple 02.jpg|**Bingling Tenplua** (Lanzhou), Gizateriaren Ondarea.
Irudi:Linze, Zhangye, Gansu, China - panoramio (4).jpg|Zhangye Danxia geoparkea.
Irudi:Labrang 2012 07.jpg|Labrang monasterioa.
Irudi:JiayuguanFort.jpg|Jiayuguan gotorlekua (Jiayuguan).
Irudi:Dunhuang Mogao Ku 2013.12.31 12-30-18.jpg|Mogao leizeak (Dunhuang).
Irudi:Majishan entire hill 20090226.jpg|Maijishan leizeak (Tianshui).
Irudi:Xiguan Mosque.JPG|Xiguan meskita, (Lanzhou).
Irudi:Wuwei Han Dynasty tombs IGP4655.jpg|Leitai hilerria (Wuwei).
Irudi:Crescent Moon Spring Yueyaquan Mingshashan Dunhuang Gansu China 敦煌 鸣沙山 月牙泉 - panoramio (2).jpg|Duna abeslariak (Dunhuang).

## Kanpo estekak 
*  Gansu probintziako gobernuaren webgunea.
Fujian

**Fujian** (福建 txinera sinplifikatuz), Txinako Herri Errepublikako probintzia baten izena da. Herriak, 121.400 kilometro koadroko azalera eta 2004ko erroldaren arabera 35.110.000 biztanle zituen.

## Inguru naturala eta kokapena 
[thumb|200px|ezkerrera|[Fuzhouko Taijiang Barrutiaren ikuspegia.]]
Fujian Txinako Herri Errepublikako hego-ekialdeko probintzietako bat da, iparraldean Zhejiang probintziarekin, mendebaldean Jiangxi probintziarekin, eta hegoaldean Guangdong probintziarekin egiten du muga. Fujian ekialdean Taiwan dago, Taiwan itsasarteak banaturik. Txinako Herri Errepublika eta Taiwan bitartean dauden uharteetako batzuk Taiwanen eskuetan geratu ziren 1949an. Taiwanek administraturiko Kinmen uharteetan eta Lienchiang uharteetan 71.000 pertsona bizi ziren 2001eko erroldaren arabera.

Probintzia nahiko menditsua da, eta bertako esaera zahar batek dioenez "Hamar zati eginda, zortzi mendiak, bat ura eta bestea nekazaritza lurrak dira" (八山一水一分田). Ipar-mendebaldea menditsuagoa da, eta bertan daude Wuyi mendiak Fujian eta Jiangxi probintzien arteko mugan. Probintziako punturik altuena Huanggang mendia da, itsasoaren mailatik 2.157 metrora.

### Klima 
Probintziak, Txina hegoaldeko klima azpitropikala dauka, neguak nahiko epelak dira, eta udak euritsuak eta hezetasun handikoak. Asia hegoaldeko montzoi eta tifoiek eragin nabarmena daukate Fujianen ekainetik irailera bitartean, eta egun euritsuak jarraiak ez diren arren, ekaitz gogorrek maiz astintzen dute probintzia. Urteko batez-besteko prezipitazioak 1.400 eta 2.000mm bitartekoak dira, betiere ipar-mendebaldeko Wuyi mendietan ugariago.

## Banaketa administratiboa 
Fujian probintzia Azpiprobintzia hiri batek eta prefektura mailako zortzi hirik osatzen dute:

## Politika 
Probintziako gobernadorea Huang Xiaojing da eta Txinako Alderdi Komunistako ordezkaria Fujianen Lu Zhangong.

## Garraioa 
### Aireportuak 
## Kanpo estekak 
*  Fujian probintziako gobernuaren webgunea.
Hebei

**Hebei** (河北 txinera sinplifikatuz), Txinako Herri Errepublikako probintzia baten izena da. Probintziak 187.700 kilometro koadroko azalera dauka eta 2004ko erroldaren arabera 70.000.000 biztanle bizi ziren bertan.

## Inguru naturala eta kokapena 
[thumb|250px|ezkerrera|[Saihanba parke nazionala|Saihanba parke nazionaleko belardiaren ikuspegia.]]
Erdialdeko eta hegoaldeko Hebei probintzia, Ipar Txinako lautadaren parte da. Mendebaldean Taihang mendiak, eta iparraldean Yan mendiak daude. Txinako Harresi Handiak, probintziaren iparraldea zeharkatzen du, ekialdetik mendebaldera. Mendirik altuena, Hebei ipar-mendebaldean dagoen Xiaowutai mendia da (2.882 metro). Yan mendiak probintziaren iparraldean zehar hedatzen dira, Barne Mongoliako mugatik gertu.

Txinako Harresi Handia probintzia iparraldetik igarotzen da ekialdetik mendebaldera, Beijing udaltasuna zeharkatu aurretik. Ekialdean Bohai Itsasoarekin egiten du muga, Barne Mongolia iparraldean, Liaoning ipar-ekialdean, Shanxi mendebaldean, Henan hegoaldean, eta Shandong hego-ekialdean. Horrez gain, Hebei probintziak Tianjin eta Beijing udalerriak erabat inguratzen ditu.

### Klima 
Hebeik montzoiak baldintzatutako klima kontinentala dauka, tokiaren eta altueraren arabera aldatzen den arren, urtarrileko batez besteko tenperatura -16 eta -3 gradu artekoa da eta uztaileko tenperatura 20 eta 27 gradu artekoa. Barne Mongoliako basamortu guneetatik hurbil dagoenez, are ekaitzak maiz gertatzen dira udaberri eta udazkenean eta zerua erabat estaltzen dute.

Prezipitazioak nahiko urriak dira, 400 eta 800mm bitartean, eta orokorrean uda garaian jausten dira.

## Banaketa administratiboa 
## Politika 
Hebei probintziako gobernadorea Hu Chunhua (胡春华) da. Txinako Alderdi Komunistak probintzian duen ordezkaria Zhang Yunchuan (张云川) da.

## Garraioa 
### Aireportuak 
## Kanpo estekak 
*  Hebeiko gobernuaren webgunea.
Hainan

**Hainan** (海南 txinera sinplifikatuz), Txinako Herri Errepublikako probintzia baten izena da. Probintziak 139.400 kilometro koadroko azalera dauka eta 2004ko erroldaren arabera 64.610.000 biztanle bizi ziren bertan.

Hiriburua Haikou da.

## Inguru naturala eta kokapena 
[thumb|250px|ezkerrera|Arrantza ontzi zaharrak eta etxebizitza dorre berriak [Sanyan.]]
Hainan, uhartea den probintzia bakarra da, eta Txina hegoaldean dago Guangdongeko probintziatik (Leizhou penintsula) itsarte estu batek banatzen duelarik. Txinako probintziarik txikiena da, eta Deng Xiaopingek 1980ko hamarkadan izendatutako Gune Ekonomiko Berezietatik handiena.

Hainan uharteak Belgikaren antzeko azalera dauka, eta Txinako Herri Errepublikako uharterik handiena da, Taiwan probintzia kontutan hartzen ez bada. Hainan mendebaldean Tonkingo golkoa dago, eta probintziako punturik altuena Wuzhi mendia da, itsasoaren mailatik 1.876 metrora. Hainan uharte nagusitik hegoaldera beste berrehun bat uharte daude, eta Txinako Herri Errepublika eta Malasiak gatazka dute uharte horien gaineko kontrola bereganatu nahi dutelako.

### Klima 
Hainan probintziak klima azpitropikal hezea dauka, tenperatura epela da urte osoan zehar, baita neguan ere, eta prezipitazioak ugariak (2.000mm inguru jausten dira batez beste). Hainan probintzian Txinako Herri Errepublikako hondartzarik ezagunenetakoak daude, eta horien artean handiena Sanyako hondartza. Milaka turista txinatarren oporretarako lekua da Sanya.

## Historia 
1980ko hamarkadan Gune Ekonomiko Berezi izendatu zutenetik, probintziak garapen handia izan duen arren, egitasmoen emaitzak ez ziren Txinako Herri Errepublikako gobernuak uste izan zituenak, eta Shenzhen bezalako hiriek lortutako garapen eta hazkundetik urruti geratu da Hainan.

## Banaketa administratiboa 
Txinako probintzia gehienak ez bezala, Hainanek beste administratzio sistema bat darabil konderri eta barrutiak sailkatzeko eta horregatik prefektura mailako bi hiri, hamar konderri eta sei udalerrik osatzen dute.

## Politika 
Hainan probintziako gobernadorea Luo Baoming da. Txinako Alderdi Komunistak probintzian duen ordezkaria Wei Liucheng da.

## Garraioa 
### Aireportuak 
## Kanpo estekak 
*  Hainango gobernuaren webgunea.

## Erreferentziak
Guizhou

**Guizhou** (贵州 txinera sinplifikatuz), Txinako Herri Errepublikako probintzia baten izena da. Probintziak 176.100 kilometro koadroko azalera dauka eta 2004ko erroldaren arabera 39.040.000 biztanle bizi ziren bertan. probintziako hiriburua Guiyang da.

## Inguru naturala eta kokapena 
[thumb|250px|ezkerrera|[Buyei etniaren Shitou herrixka, Guizhou mendebaldean.]]
Guizhouk Sichuan probintzia eta Chongqingeko udaltasunarekin egiten du muga iparraldean, Yunnan probintziarekin mendebaldean, Guangxi probintziarekin hegoaldean, eta Hunan probintziarekin ekialdean.

Probintzia menditsua da, baina ekialde eta hegoaldeko guneak nahiko lauak dira. Probintziarekin mendebaldeko zatia Yunnan-Guizhou lautadaren zati da. Probintziako hiririk garrantzitsuenak Anshun, Kaili, Zunyi, Duyun, Liupanshui eta Qingzhen dira. XX. mendearen amaieran, probintziaren erliebe zaila dela eta, herri askok ez zuten errepiderik oraindik.

Erliebe menditsua izateaz gain, kobazulo ugari aurki daitezke probintziaren mendebaldean, Longgong kobazulo sarea esaterako probintziako garrantzitsuenetakoa da.

### Klima 
Guizhou Txinako Herri Errepublikako probintziarik euritsuenetakoa da, urteroko egun euritsuak gunerik menditsuenetan 270 baino gehiago dira. Batez-besteko tenperatura 10 eta 20 gradu bitartekoa da urtarrilean, eta 17 eta 28 gradu artekoa uztailean.

Euria urte osoan zehar jausten den arren (2.000mm inguru), prezipitazioen erdia baino gehiago ekaina eta iraila bitartean jausten da, Asia hegoaldeko montzoiarekin batera.

## Banaketa administratiboa 
## Politika 
Guizhou probintziako gobernadorea Lin Shusen da. Txinako Alderdi Komunistak probintzian duen ordezkaria Shi Zongyuan da.

## Garraioa 
### Aireportuak 
## Kanpo estekak 
*  Gizhouko gobernuaren webgunea.
Hubei

**Hubei** (湖北 txinera sinplifikatuz), Txinako Herri Errepublikako probintzia baten izena da. Probintziak 185.900 kilometro koadroko azalera dauka eta 2004ko erroldaren arabera 60.160.000 biztanle bizi ziren bertan.

## Inguru naturala eta kokapena 
[thumb|250px|ezkerrera|Ontziak [Ibai Urdina|Yangtze ibaian.]]
Hubeik Henan probintziarekin egiten du muga iparraldean, Anhui probintziarekin ekialdean, Jiangxi probintziarekin hego-ekialdean, Henan probintziarekin hegoaldean, Chongqingeko udaltasunarekin mendebaldean, eta Shaanxi probintziarekin ipar-mendebaldean.

Hiru Arroiletako urtegia Hubei probintziako Yichangen dago. 1993an presa eraikitzen hasi zirenetik, ehunka milaka biztanlerentzako etxebizitza berriak eraiki behar izan ziren, urtegiak hainbat herri urez bete zituelako.

Erliebea nahiko gorabeheratsua da, mendi malkartsuak probintziaren mendebaldean (3.105 metroko Shennongding esaterako) eta haran zabalak. Klimak, Asiako montzoiak baldintzaturiko klima azpitropikalaren ezaugarriak dauzka. Eta uda garaian 35 gradutik gorako tenperaturako izaten dira.

### Klima 
Hubei probintziak klima azpitropikala dauka, urtaro desberdinetik. Neguko batez-besteko tenperatura gradu bakarrekoa da gunerik menditsuenetan, eta sei gradukoa gainontzeko eremuetan. Uda garaian tenperatura 24 eta 30 gradu artekoa izaten da, nahiz eta Wuhan hiriburuan termometroa 40 gradura hurbiltzera hel daitekeen.

Prezipitazio gehienak maiatzetik irailera bitartean ematen dira, Asia hego-ekialdeko montzoiarekin batera.

## Banaketa administratiboa 
Hubei probintzia, prefektura mailako hamabi hirik, Prefektura autonomo bat, azpiprefektura mailako hiru hiri, eta konderri mailako baso gune batek osatzen dute.

Prefektura mailako hiriez gain, Hubei probintzia ondoko azpiprefekturako hiriak;

* Tianmen (天门市 Tiānmén Shì)
* Qianjiang (潜江市 Qiánjiāng Shì)
* Xiantao (仙桃市 Xiāntáo Shì)

Eta konderri mailako ondoko baso gunea:

* Shennongjia (神农架林区 Shénnóngjià Línqū)

## Demografia eta biztanleria 
Probintziako etniarik ugariena Han etnia da, probintzian bizi den biztanleriaren %95a baino gehiago. Probintzian bizi diren etnia nagusiak honakoak dira:

* Han etnia: Biztanleriaren %95,6
* Tujia etnia: Biztanleriaren %3,7
* Miao entia: Biztanleriaren %0,4

## Ekonomia 
Hubeiko ekonomiaren ardatza nekazaritza eta industria dira. Nekazaritzan arroza eta arraina nagusitzen dira, tea, algodoia eta gariarekin batera.

Industrian, metalurgia, automobilgintza eta oihalgintza lantegiak daude, eta burdina, fosforoa, kuprea, urrea eta manganesoa ateratzen dira.

## Politika 
Hubei probintziako gobernadorea Li Hongzhong da. Txinako Alderdi Komunistak probintzian duen ordezkaria Luo Qingquan da.

## Garraioa 
### Aireportuak 
## Kanpo estekak 
*  Hubeiko gobernuaren webgunea.
Heilongjiang

**Heilongjiang** (黑龙江省 txinera sinplifikatuz), **Sahaliyan ula** (25px mantxurieraz), Txinako Herri Errepublikako probintzia baten izena da. Probintziak 460.000 kilometro koadroko azalera dauka eta 2004ko erroldaren arabera 38.170.000 biztanle bizi ziren bertan.

## Inguru naturala eta kokapena 
[thumb|250px|ezkerrera|[Harbingo urteroko izotz irudien erakusketa gauez.]]
Amur ibaiak, Txinako Herri Errepublika eta Errusia arteko muga zehazten du Heilongjiangeko probintziaren iparraldean, herrialdeko punturik iparrekoena probintzia honetan dago Mohe Konderrian Amur ibaiaren ertzean. Txinan ekialderago dagoen puntua ere probintzia honetan dago, Amur eta Ussuri ibaiek bat egiten duten tokian. Mugakideak honakoak dira: Iparraldean Errusia, mendebaldean Barne Mongolia probintzia, ekialdean itsasoa, eta hegoaldean Jilin probintzia.

Heilongjiang probintziak topografia aldakorra dauka. Probintzia gehienean altuera ertaineko mendizerrak daude, Khingan Handia, Khingan Txikia, Zhangguangcai mendiak, Laoye mendiak eta Wanda mendiak. Probintziako mendirik altuena Datudingzi mendia da, itsasoaren mailatik 1.690 metrora eta Jilin probintziako mugan kokatua. Khingan Handia mendizerran, Txinako basorik handienetakoa dago.

Probintziaren barrualdea, nahiko laua da eta bertan Muling, Naoli, Songhua, Nen, eta Mudan ibaiak hedatzen dira, guztiak Amurren ibaiadarrak dira. Iparraldean Xingjkai lakua dago, Errusiako mugaren ondoan.

### Klima 
Heilongjiango klima azpi-artikoa da, neguak luzeak eta oso hotzak dira, urtarrileko tenperatura -31 eta -15 gradu artekoa da eta udak laburrak eta freskoak izaten dira, uztaileko tenperaturak 18 eta 23 gradu artekoak izaten dira. Prezipitazioak urriak dira urte osoan zehar eta uda garaian ematen dira batez ere (500 eta 600mm baino ez).

Izozte egunak, tenperatura 0 gradutik behera jaisten diren egunak, ohikoak izaten dira udazkenaren hasieratik udaberrira arte.

## Banaketa administratiboa 
## Politika 
Heilongjiang probintziako gobernadorea 	Li Zhanshu (栗战书) da. Txinako Alderdi Komunistak probintzian duen ordezkaria Ji Bingxuan (吉炳轩) da.

## Garraioa 
### Aireportuak 
## Kanpo estekak 
*  Heilongjiangeko gobernuaren webgunea.
Jiangsu

**Jiangsu** (江苏 txinera sinplifikatuz), Txinako Herri Errepublikako probintzia baten izena da. Probintziak 102.600 kilometro koadroko azalera dauka eta 2004ko erroldaren arabera 75.495.000 biztanle bizi ziren bertan.

## Inguru naturala eta kokapena 
[thumb|250px|ezkerrera|Ubide Handia [Yangzhoutik gertu.]]
Jiangsu probintziaren mugakideak honakoak dira: Shandong probintzia iparraldean, Anhui probintzia mendebaldean, Zhejiang probintzia eta Shanghaiko udaltasuna hegoaldean, eta Itsaso Horiarekin ekialdean.

Jiangsuk mila kilometro baino gehiagoko kostaldea dauka Itsaso Horia eta Yangtze ibaiaren ertzean. Haran eta lautadak probintziaren azaleraren %68 dira, eta probintziaren batez besteko altuera 50 metro ingurukoa da. Suzhou hirian hainbeste ubide eraiki dira ibaien ibilbidean zehar, "Hegoaldeko Venezia" deitzen dutela askok. Yangtze ibaiak hegoaldetik zeharkatzen du Jiangsu probintzia eta mendirik altuena 625 metroko Yuntai mendia da, Lianyungang hiritik gertu.

Probintziako lakurik handiena Taihu lakua da, eta honekin batera Hongze lakua, Gaoyou lakua eta Yancheng lakua daude.

### Klima 
Jiangsu probintziak montzoiak baldintzaturiko klima azpitropikala dauka. Urtarrileko batez besteko tenperatura -2 eta 4 gradu artekoa da, eta uztailekoa 26 eta 30 gradu artekoa. Maiatzetik aurrera prezipitazio handiak izaten dira (batez ere uda garaian), eta tifoiek maiz jotzen dute Jiangsuko kostaldean. Urteko batez besteko prezipitazioak 800 eta 1200mm bitartekoak dira.

## Banaketa administratiboa 
## Politika 
Jiangsu probintziako gobernadorea Luo Zhijun (罗志军) da. Txinako Alderdi Komunistak probintzian duen ordezkaria Liang Baohua (梁保华) da.

## Garraioa 
### Aireportuak 
## Kanpo estekak 
*  Jiangsuko gobernuaren webgunea.
Henan

**Henan** edo **Honan** (河南 txinera sinplifikatuz; euskaraz: «ibaiaren hegoaldea») Txinako Herri Errepublikako probintzia da. 167.000 kilometro koadroko azalera dauka eta 2004ko erroldaren arabera 98.690.000 biztanle bizi ziren bertan (Txinako eskualderik jendetsuena da).

Zhengzhou du hiriburu.

## Inguru naturala eta kokapena 
thumb|250px|ezkerrera|Longmen mendietako haitzuloen ikuspegia.
Ia 100 milioi biztanlerekin, Henan, Txinako Herri Errepublikako probintziarik jendetsuenetakoa da Guangdongekin batera. Erroldatu gabeko biztanleria kontutan hartuta, Guangdongek biztanle gehiago dauzka, izan ere, Perla ibaiaren deltan nekazal guneetatik etorritako ehundaka mila langile bizi dira, nahiz eta erroldaturik ez dauden.

Probintziaren mugakideak honakoak dira: Hebei probintzia iparraldean, Shandong probintzia ipar-ekialdean, Anhui probintzia hego-ekialdean, Hubei hegoaldean, Shaanxi mendebaldean, eta Shanxi ipar-mendebaldean.

### Geografia 
Yangzi eta Ibai Horiaren ibai arroen arteko pasabidea da.

Henan probintzia laua da ekialdean, eta menditsua mendebalde eta hegoaldeko muturrean. Ekialde eta erdialdea Txina Iparreko lautadaren zati dira. Ipar-mendebaldean Taihang mendilerroaren zati bat probintzian barneratzen da. Mendebaldean, Qinling mendiak daude iparraldetik hegoalderako norabidean probintzia zerhakatuz, eta hegoaldean Dabie mendiek Henan eta Hubei probintzien arteko muga markatzen dute.

Ibai Horia iparraldetik igarotzen da, probintzian Sanmenxia babesgunetik barneratu, eta Luoyang zeharkatu ondoren, gizakiak egindako ubide sarean hedatzen da.

## Klima 
Henan probintziak klima kontinentala dauka, eta prezipitazio gehienak uda garaian ematen dira. Urtarrileko batez-besteko tenperatura 0 gradukoa da eta uztailekoa 27 eta 28 gradu artekoa.

Mendebala, bereziki, ez da hotza.

## Banaketa administratiboa 
Henan probintzia hamazazpi prefektura mailako hirik eta zuzenean kontrolaturiko azpiprefekturako hiria Jiyuan (济源市 Jǐyuán Shì) izenekoa.

Probintzia osatzen duten prefektura hiriak honakoak dira:

## Politika 
Henan probintziako gobernadorea Guo Gengmao (郭庚茂) da. Txinako Alderdi Komunistak probintzian duen ordezkaria Xu Guangchun (徐光春) da.

## Ekonomia 
Ekialdea ondo ureztatua eta emankorra da (neguko garia, kotoia, kakahuetea, soja, tabakoa, kaolina).

Horrez gain, Henanek arroza, zeta eta sesamoa ere ematen ditu.

Meak: ikatza eta burdina. Industriagune nagusiak: Luoyang (kimika, makinaria, nekazaritzatik eratorritako produktuak); Zhengzhou (oihalgintza, mekanika).

## Garraioa 
Ontziz ibiltzeko ubide ugari ditu, eta Zhengzhoun gurutzagunea duten bi burdinbide daude.

### Aireportuak 
## Kanpo estekak 
*  Henango gobernuaren webgunea.

## Erreferentziak
Hunan

**Hunan** (湖南 txinera sinplifikatuz), Txinako Herri Errepublikako probintzia baten izena da. Probintziak 211.800 kilometro koadroko azalera dauka eta 2004ko erroldaren arabera 66.980.000 biztanle bizi ziren bertan.

Probintziako hiriburua Changsha da.

## Inguru naturala eta kokapena 
[thumb|250px|ezkerrera|[Wulingyuango harri egituren ikuspegia.]]
Hunan probintziak Hubei probintziarekin egiten du muga iparraldean, Jiangxi probintziarekin ekialdean, Guangdong hegoaldean, Guangxirekin hego-mendebaldean, Guizhou probintziarekin mendebaldean, eta Chongqing udaltasunarekin ipar-mendebaldean.

Probintzia Yangtze ibaiaren hegoaldeko aldean (Changjiang, 长江) dago, ibaiaren ibilbidearen erdira aldera. Shanghai 1000 kilometrora, Beijing 1200 kilometrora eta Guangzhou 500 kilometrora daude. Probintziaren ekialde, hegoalde eta mendebaldea, mendi eta haranez inguratuta daude, honen adibide Wuling Mendiak ipar-mendebaldean, Xuefeng Mendiak mednebaldean, Nanling Mendiak hegoaldean, eta Luoxiao Mendiak ekialdean. Probintziaren erliebe malkartsuaren adierazgarri, haranak probintziaren azaleraren %20 baino ez dira.

Xiangjiang, Zijiang eta Lishui ibaiek Yangtze ibaiarekin bat egiten dute probintziaren iparraldean, Dongting aintziran. Dongting probintziako aintzirarik handiena da, eta Txinako handienetan bigarrena. Mendeetan nekazaritzaren hedapenak aintzira zatitu eta azalera gutxitu duen arren, azken urteetan aintziraren jatorrizko itxura berreskuratzeko ekimenak izan dira.

### Klima 
Hunan probintziak klima azpitropikala dauka, neguak euritsuak eta epelak dira eta udak sargoriak eta are euritsuagoak. Urtarrileko batez besteko tenperatura 3 eta 8 gradu artekoa eta uztailekoa 27 eta 30 gradu bitartekoa da.

Urteko batez besteko prezipitazioak 1.200 eta 1.700mm bitartekoak dira, eta batez ere maiatzetik urrira bitartean ematen dira.

## Banaketa administratiboa 
## Politika 
Hunan probintziako gobernadorea Zhou Qiang da. Txinako Alderdi Komunistak probintzian duen ordezkaria Zhang Chunxian da.

## Garraioa 
### Aireportuak 
## Kanpo estekak 
*  Hunango gobernuaren webgunea.
Jiangxi

**Jiangxi** (江西 txinera sinplifikatuz), Txinako Herri Errepublikako probintzia baten izena da. Probintziak 166.900 kilometro koadroko azalera dauka eta 2004ko erroldaren arabera 42.840.000 biztanle bizi ziren bertan.

## Inguru naturala eta kokapena 
thumb|250px|ezkerrera|Lushan mendiaren ikuspegia.
Jiangxi probintziaren mugakideak honakoak dira: Anhui probintziarekin iparraldean, Zhejiang probintziarekin ipar-ekialdean, Fujian probintziarekin ekialdean, Guangdong probintziarekin hegoaldean, Hunan probintziarekin mendebaldean, eta Hubei probintziarekin ipar-mendebaldean.

Yangtze ibaiak probintzia zeharkatzen du.

### Geografia 
Jiangxi probintzia Mufu, Jiuling eta Luoxiao mendiek inguratzen dute mendebaldean, Huaiyu eta Wuyi mendiek ekialdean, eta Jiulian eta Dayu mendiek hegoaldean. Probintziaren hegoaldea, altuera ertaineko mendixkek osatzen dute, eta Jiangxiko punturik garaiena Wuyi mendietako Huanggang mendia da, Fujian probintziako mugatik gertu, itsasoaren mailatik 2.157 metrora.

Gan ibaiak probintziako ibairik garrantzitsuena da, Jiangxi hegoaldetik iparraldera zeharkatuz. Poyang lakuan sartzen da Jiangxin, probintziaren iparraldean.

### Klima 
Jiangxik klima azpitropikala dauka, urtarrileko batez besteko tenperatura 3 eta 9 gradu artekoa eta uztailekoa 27 eta 31 gradu bitartekoa da. Urteroko prezipitazioak, ugariagoak maiatzetik urrira bitartean, 1.200mm eta 1.900mm bitartean egon ohi dira.

## Banaketa administratiboa 
## Politika 
Jiangxi probintziako gobernadorea Wu Xinxiong da. Txinako Alderdi Komunistak probintzian duen ordezkaria Su Rong da.

## Garraioa 
### Aireportua 
## Kanpo estekak 
*  Jiangxikogobernuaren webgunea.
Aiatola

[thumb|330x330px|[Qomgo Aiatola Handiak]]
**Aiatola** (; ,  ahoskatua; ) xiismoko titulurik gorena da. Aiatolak zientzia islamikoen artean adituak direla esaten da eta legegintza, mistizismoa, filosofia eta etikaren inguruan ezagutzak dituzte.

Jatorriz, gorespen handiko klerikoei emandako titulu gisa erabiltzen zuten: ''marja' at-taqlid* *mujtahid'' ospetsuenen kopuru txiki batentzat. 1979ko Irango Iraultzaren ondoren "inflazioa" izan zuen, , "ezarritako edozein mujtahidentzat" erabiltzeari ekin ziotenean. 2015erako, Mujtahid azken azterketa gainditu zuen edozein ikasle ere Aiatola bilakatu zen, "milaka" Aiatola izatera eramana.

Irango komunitate sunitak ez du titulua erabiltzen, sunitek ez baitute uste Mahomak oinordeko jainkotiar bat izendatu zuenik. Mendebaldean —batez ere 1979ko Irango Iraultzaren ostean— Ruhollah Khomeinirekin loturik dago titulua, askotan "Aiatola" esaten baitzioten.

## Erreferentziak 
## Kanpo estekak
Qinghai

**Qinghai** (青海 txinera sinplifikatuz), Txinako Herri Errepublikako probintzia da. 721.000 kilometro koadroko azalera dauka eta 2004ko erroldaren arabera 5.390.000 biztanle bizi ziren bertan.

## Inguru naturala eta kokapena 
[thumb|250px|ezkerrera|[Xiningo Herritarren Parkearen ikuspegia.]]
Quinghai probintziaren mugakideak honakoak dira: Gansu probintzia ipar-ekialdean, Xinjiangko lurralde autonomoa ipar-mendebaldean, Sichuan probintzia hego-ekialdean, eta Tibeteko lurralde autonomoa hego-mendebaldean.

Probintziaren izena Qinghai lakutik eratorria da.

### Geografia 
Qinghai, Goi-ordoki tibetarraren ipar-ekialdean dago. Txinako ibai garrantzitsu guztiek Qinghai probintzian dute iturburua, Ibai Horiak probintziaren erdialdean, eta Yangtze eta Mekong ibaiek hego-mendebaldean. Erliebea, altuerak baldintzatzen du, eta batez-beste 3.000 metrotik gora daude probintziako hiri guztiak. Qinghaiko mendilerro garrantzitsuenen artean, Tanggula eta Kunlun mendiak daude.

Eskualde autonomo ez den probintziarik handiena da eta probintzian Txinako Herri Errepublikako lakurik handiena dago, Qinghai lakua. Qaidam arroa probintziaren ipar-mendebaldean dago, eta lehengai ugari aurki daitezkeen 2.600 eta 3.300 metro arteko gune oso lehorra da.

Sanjiangyuan Natura Erreserba eta Hiru Ibaien Natura erreserba, gobernuak Qinghain sortutako bi gune babestuak dira. Hiru Ibaien erreserban, Txinako hiru ibai garrantzitsuenen iturburua dagoelarik.

### Klima 
Klima, altuera handiak baldintzatzen du, eta urteko batez besteko tenperatura -5 eta 8 gradu artekoa da kokagunearen arabera. Urtarrilean termometroak -18 eta -7 bitartean eta uztailean 5 eta 21 gradu artean egon ohi dira.

Prezipitazioak urriak dira urte osoan zehar, baita uda garaiko montzoia denean. Horrez gain, otsailetik apirilera hare ekaitzak ugariak izaten dira.

## Banaketa administratiboa 
## Politika 
Qinghai probintziako gobernadorea Song Xiuyan da. Txinako Alderdi Komunistak probintzian duen ordezkaria Qiang Wei da.

## Garraioa 
### Aireportuak 
## Kanpo estekak 
*  Qinghaiko gobernuaren webgunea.
Shaanxi

**Shaanxi** (陕西 txinera sinplifikatuz), Txinako Herri Errepublikako probintzia baten izena da. Probintziak 205.800 kilometro koadroko azalera dauka eta 2004ko erroldaren arabera 37.050.000 biztanle bizi ziren bertan.

## Inguru naturala eta kokapena 
[thumb|250px|ezkerrera|[Xi'ango terrakota soldaduak.]]
Shaanxi probintziaren mugakideak honakoak dira: Barne Mongolia lurralde autonomoa iparraldean, Shanxi probintzia ekialdean, Henan probintzia hego-ekialdean, Chongqing udaltasuna, Hubei probintzia eta Sichuan probintzia hegoaldean, eta Gansu probintzia mendebaldean.

Probintziako hiriburua Xi'an hiria da.

### Geografia 
Shaanxik duen iparraldetik hegoalderako hedadura handiak, klima ezberdinen agertzea posible egiten du. Iparraldean, Barne Mongoliako mugan, basamortua dago, erdialdean Loess goi-lautada, hegoaldean eta ekialdetik mendebalderako norabidean Qin mendiak, eta Qin mendietatikhegoaldera klima azpitropikaleko basoak.

Probintziako iparraldean hotz handia egiten du neguan eta beroa neguan, neguak eta udaberriak nahiko lehorrak izaten dira. Zenbat eta hegoalderago, ugariagoak izaten dira prezipitazioak, Asia hego-ekialdeko montzoiarekin batera maiatzetik urrira bitartean. Urteko batez-besteko tenperatura 9 eta 16 gradu artekoa da, -11 eta 3,5 gradu artean urtarrilean, eta 21 eta 28 gradu artean uztailean.

Shaanxi probintziako gunerik jendetsuena hegoaldean dago, probintziako hiriburu den Xi'an hiriaren inguruan. Iparraldeko klima hotzagoak baldintzatu egiten du bertako biztanleen bizimodua eta hori dela eta, hiri handiak urriak dira bertan.

### Etniak 
Shaanxiko biztanleri gehiena Han etniakoa da. Hui etniako kideak, probintziaren ipar-mendebaldean bizi dira Ningxiatik gertu.

## Banaketa administratiboa 
## Politika 
Shaanxi probintziako gobernadorea Yuan Chunqing da. Txinako Alderdi Komunistak probintzian duen ordezkaria Zhao Leji da.

## Garraioa 
### Aireportuak 
## Kanpo estekak 
*  Shaanxiko gobernuaren webgunea.
Guangdong

**Guangdong** (广东省 txinera sinplifikatuz), Txinako Herri Errepublikako probintzia baten izena da. Probintziak 177.900 kilometro koadroko azalera dauka eta 2004ko erroldaren arabera 95.440.000 biztanle bizi ziren bertan. 2005eko urtarriletik biztanle gehien dituen Txinako probintzia da, Henan eta Sichuan gainditu ostean.

## Inguru naturala eta kokapena 
[thumb|250px|ezkerrera|[Shenzhen hiriaren gaueko ikuspegia.]]
Txina hegoaldeko probintzia honek, 4.300 kilometroko kostaldea dauka. Leizhou penintsula hego-mendebaldean dago, eta bertan antzinako sumendi batzuk daude. Perla ibaiaren delta, munduko dentsitate gehien duen guneetariko bat da, Shenzhen, edo Guangzhou bezalako hiriak bertan daudelarik.

Horrez gain, deltan, Ekialdeko ibaia, Iparraldeko ibaia eta Mendebaldeko ibaiak bat egiten dute.

### Perla ibaiaren delta 
Guangdong probintziaren hegoaldean dagoen gunea da. Perla ibaiaren itsasadarrak Txina Hegoaldeko itsasoarekin bat egiten du bertan.

Ekonomia 1970eko hamarkadan liberalizatu zenetik, Txinako gune ekonomikorik garrantsitsuenetakoa da Shanghairekin batear. Txinako gobernuak Shenzhengo arrantza portua hiri ekonomiko berezi izendatu zuenetik guneak izandako hazkundea izugarria izan da.

## Banaketa administratiboa 
## Politika 
Guangdong probintziako gobernadorea Huang Huahua da. Txinako Alderdi Komunistak probintzian duen ordezkaria Wang Yang da.

## Garraioa 
### Aireportuak 
## Kanpo estekak 
*  Guangdongo gobernuaren webgunea.

## Erreferentziak
Liaoning

**Liaoning** (辽宁 txinera sinplifikatuan), Txinako Herri Errepublikako probintzia baten izena da. Probintziak 145.900 kilometro koadroko azalera dauka eta 2004ko erroldaren arabera 42.170.000 biztanle bizi ziren bertan.

## Inguru naturala eta kokapena 
[thumb|250px|ezkerrera|[Mukden jauregiaren ikuspegia.]]
Liaoning probintzia, Txina ipar-ekialdean dago, Ipar Koreako mugatik gertu. Mugakideak honakoak dira: Ibai Horia eta Bohai golkoa hegoaldean, Ipar Korea hego-ekialdean, Jilin probintzia ipar-ekialdean, Hebei probintzia mendebaldean, eta Barne Mongolia probintzia ipar-mendebaldean.

Probintziako hiriburua Shenyang da.

### Geografia 
Liaoning probintzia hiru zatitan banatu daiteke, mendebaldeko mendiak, erdialdeko lautadak eta ekialdeko mendixken gunea. Mendebaldean, Nulu'erhu mendiak daude, Liaoning eta Barne Mongoliako eskualde autonomoaren arteko mugan. Probintziaren erdialdean, Liao, Dalio ibaiek sortutako gune laua dago. Probintziako punturik garaiena Huabozi mendia da, itsasoaren mailatik 1.336 metrora.

Liaoning probintziak, montzoiak baldintzaturiko klima kontinentala dauka, negu hotz eta uda beroekin. Zenbat eta Bohai itsasotik hurbilago, epelagoak izaten dira tenperaturak. Dena den, negu hotzenetan, itsasoan izotz geruza ager daiteke.

Urteroko batez besteko prezipitazioak 440 eta 1.130mm bitartekoa da. Zenbat eta iparralderago, urriagoak izaten dira prezipitazioak eta orokorrean uda garaian ematen dira.

### Liaoning erdiguneko hiria 
Liaoning probintziako arduradunek, hiri handi bat sortu nahi dute probintziaren erdialdean, Shenyang erdigune harturik. Hiri honen inguruan (150 kilometroko erradioan), tamaina ertaineko beste sei hiri daude, Anshan, Fushun, Yingkou, Benxi, Liaoyang eta Tieling, zazpi milioi pertsona baino gehiagoko gune metropolitar erraldoia eratuz.

## Banaketa administratiboa 
## Politika 
Liaoning probintziako gobernadorea Chen Zhenggao (陈政高) da. Txinako Alderdi Komunistak probintzian duen ordezkaria Zhang Wenyue da.

## Garraioa 
### Aireportuak 
## Kanpo estekak 
*  Liaoningeko gobernuaren webgunea.
Shandong

**Shandong** (山东 txinera sinplifikatuz), Txinako Herri Errepublikako probintzia baten izena da. Probintziak 156.700 kilometro koadroko azalera dauka eta 2004ko erroldaren arabera 94.000.000 biztanle bizi ziren bertan.

## Inguru naturala eta kokapena 
[thumb|250px|ezkerrera|[Tai mendiaren ikuspegia, egun lainotsu batean.]]
Shandong probintziaren mugakideak honakoak dira: Bohai itsasoa iparraldean, Hebei probintzia ipar-mendebaldean, Henan mendebaldean, Jiangsu probintzia eta Anhui probintziarekin hegoaldean, Itsaso horia hego-ekialdean, eta

Probintziako hiriburua Jinan da.

### Geografia 
Shandong probintzia nahiko laua da ingurukoekin alderatuta. Shandongeko ipar-mendebalde, mendebalde eta hego-mendebaldea Ipar Txinako lautadaren zati dira. Probintziaren erdialdea menditsuagoa da, bertan Taishan, Lushan eta Mengshan mendiak daudelarik. Ekialdean, mendixka ugari dituen Shandong penintsula dago, Bohai itsasoa Itsaso Horitik banaduz. Shandongeko punturik garaiena Taishan inguruan dago, Jade Enperadorearen mendian, itsasoaren mailatik 1.545 metrora.

Ibai Horia probintziaren mendebaldetik igarotzen da eta Txinako Ubide Handia probintzia ipar-mendebaldetik hego-mendebaldera zeharkatzen du. Shandongeko lakurik handiena Weishan lakua da. 3.000 kilometro baino gehiagoko kostaldea dauka, uharte, itsas-labar eta erliebe malkartsukoa. Bohai itsasoko hiru badietako bat, Laizhou badia hegoalderago dago. Miaodao uharteak iparraldean daude.

### Klima 
Shandongek klima epela dauka, uda ekaiztsu eta lehorrekin eta negu hotzekin. Nahiz eta klima iparralderago dauden probintzietan baino epelagoa izan, azarotik aurrera elurteak ohikoak dira. Urtarrileko batez-besteko tenperatura -5º eta 1&nbsp;°C bitartean egoten eta uztailekoa 24 eta 28 gradu artean.

Prezipitazioak 550 eta 950mm artean, eta ia osorik maiatzetik urrira bitarteko euriteetan jausten dira.

## Banaketa administratiboa 
## Politika 
Shandongeko probintziako gobernadorea Jiang Daming (姜大明) da. Txinako Alderdi Komunistak probintzian duen ordezkaria Jiang Yikang (姜异康) da.

## Garraioa 
### Aireportuak 
## Kanpo estekak 
*  Shandongeko gobernuaren webgunea.
Jilin

**Jilin** (吉林 txinera sinplifikatuz), Txinako Herri Errepublikako probintzia baten izena da. Probintziak 187.400 kilometro koadroko azalera dauka eta 2004ko erroldaren arabera 27.090.000 biztanle bizi ziren bertan.

## Inguru naturala eta kokapena 
[thumb|250px|ezkerrera|[Sipingo martirien omenezko monumentua.]]
Jilin probintziaren mugakideak honakoak dira: Ipar Korea eta Errusia ekialdean, Heilongjiang probintziarekin hegoaldean, Liaoning probintziarekin hegoaldean, eta Barne Mongoliarekin mendebaldean.

Probintziako hiriburua Changchun da.

### Geografia 
Jilin probintziak, mota desberdineko lehengai eta mineralak dauzka (guztira 136 mota desberdin). Horietako gehienak ustiatzen hasi ziren XX. mendearen bigarren erditik aurrera, eta gaur egun Txinako gune industrial nagusienetako bat da, ehundaka meategirekin. Horrez gain, Jilinen Txinako medikuntza tradizionalerako 27.000 landare eta 9.000 belar lortzen dira.

Probintziako punturik garaiena hego-ekialdean dago 2.691 metroko Baiyun mendian, Changbai mendietan. Mendilerro honek Jilin probintzia hego-ekialde osoa zeharkatzen du. Probintziako bestelako mendizerrak, Jilinhada, Zhang Guangcai eta Longgang mendiak dira.

Ibairik garrantzitsuenak Yalu eta Tumen ibaiak dira, probintziako hego-mendebaldeko muturrean, Ipar Korea eta Txinako Herri Errepublikako mugan. Bi ibai hauek Liao ibaiaren ibaiadarrak dira.

### Klima 
Jilin probintziak, montzoiak baldintzaturiko klima kontinentala dauka, negu oso hotz eta uda labur eta beroekin. Urtarrileko batez besteko tenperaturak -20 eta -14&nbsp;°C bitartekoak dira, nahiz eta noizbehinka termometroa -40&nbsp;°C jaitsi daitekeen. Urteko batez besteko prezipitazioak 350 eta 1.000mm artean egon ohi dira dira.

## Banaketa administratiboa 
## Politika 
Jilin probintziako gobernadorea Han Changfu da. Txinako Alderdi Komunistak probintzian duen ordezkaria Wang Min da.

## Garraioa 
### Aireportuak 
## Kanpo estekak 
*  Jilingo gobernuaren webgunea.
Shanxi

**Shanxi** (山西 txinera sinplifikatuz), Txinako Herri Errepublikako probintzia baten izena da. Probintziak 156.800 kilometro koadroko azalera dauka eta 2004ko erroldaren arabera 33.350.000 biztanle bizi ziren bertan.

## Inguru naturala eta kokapena 
[thumb|250px|ezkerrera|[Pingyaoko kale baten ikuspegia.]]
Shanxi probintziaren mugakideak honakoak dira: Barne Mongolia iparraldean, Hebei probintzia ekialdean, Shaanxi probintzia mendebaldean, eta Henan probintzia hegoaldean.

Probintziako hiriburu eta hiririk handiena Taiyuan da.

### Geografia 
Shanxi probintzia gehiena, altuera desberdinean kokatutako ordoki batean kokatua dago. Ekialdean Taihang mendiak, eta mendebaldean Lüliang mendiak daude, eta erdialdean Fen ibaiak egindako haran amaigabeak daude. Probintziako mendirik garaiena Wutai mendia da (Wutai Shan), Shanxi ipar-ekialdean dago eta 3058 metro dauzka. Shanxiko iparraldeko mugaren zati handi bat, Txinako Harresi Handiarekin bat doa, Barne Mongoliatik gertu.

Ibai Horia edo Huang He delakoak, Shaanxi probintziarekiko mendebaldeko muga markatzen du, Fen eta Qin ibaiak (Ibai Horiaren ibaiadarrak), probintzia iparraldetik hegoaldera zeharkatzen dute. Iparraldean Hai ibaiaren ibaiadarrak kokatzen dira, Sanggan eta Hutuou ibaia besteak beste. Probintziako lakurik handiena Xiechi aintzira da, Shanxi hego-mendebaldean Yunchengetik gertu.

### Klima 
Shanxik montzoiak baldintzaturiko klima kontinental lehorra dauka. Urtarrileko batez besteko tenperatura 0 gradotik beherakoa da eta uztailekoa 21 eta 26 grado artekoa. Neguak luzeak, lehorrak eta hotzak izaten dira, eta udak, Txina gehienean bezalako nahiko hezeak. Udaberrietan are ekaitzak maiz ematen dira eta Txinako lekurik eguzkitsuenetakoa da, uda hasieran bero boladak maiz gertatzen direlarik.

Urteko batez besteko prezipitazioak 350 eta 700mm bitartekoak dira, gune menditsuenetan ugariagoak eta ekainetik abuztura bitartean.

## Banaketa administratiboa 
## Politika 
Shanxi probintziako gobernadorea Wang Jun (王君) da. Txinako Alderdi Komunistak probintzian duen ordezkaria Zhang Baoshun (张宝顺) da.

## Garraioa 
### Aireportuak 
## Kanpo estekak 
*  Shanxiko gobernuaren webgunea.
Guangxi

**Guangxi** edo **Guangxi Zhuang Eskualde Autonomoa** (广西 txinera sinplifikatuz), Txinako Herri Errepublikako eskualde autonomo baten izena da. Probintziak 236.700 kilometro koadroko azalera dauka, eta 2004ko erroldaren arabera 48.890.000 biztanle bizi ziren bertan. Kare-muino multzo batek Si-kiang ibaiaren haranak sortzen ditu. Eskualde honen mendebalean zhuang, yao, miao eta tung etniak bizi dira, nekazaritzari emanak. Ekialdean txinatarrak bizi dira; arroza, azukre-kanabera eta tea lantzen dute.

## Inguru naturala eta kokapena 
Guangxi lurralde autonomoaren mugakideak honakoak dira: Yunnan probintzia ipar-ekialdean, Vietnam hego-ekialdean, Guangdong probintzia mendebalde eta hego-mendebaldean, Hunan probintzia ipar-ekialdean, eta Guizhou probintzia iparraldean.

Lurralde autonomoko hiriburu eta hiririk handiena Nanning da.

## Banaketa administratiboa 
## Politika 
Guangxi lurralde autonomoko zuzendaria Ma Biao (马飚) da. Txinako Alderdi Komunistak probintzian duen ordezkaria Guo Shengkun da.

## Garraioa 
### Aireportuak 
## Kanpo estekak 
*  Guangxiko gobernuaren webgunea.

## Erreferentziak
Yunnan

**Yunnan** (云南 txinera sinplifikatuz), Txinako Herri Errepublikako probintzia baten izena da. Probintziak 394.100 kilometro koadroko azalera dauka eta 2004ko erroldaren arabera 44.830.000 biztanle bizi ziren bertan.

## Inguru naturala eta kokapena 
[thumb|250px|ezkerrera|[Erhai lakuaren ikuspegia.]]
Yunnan probintziaren mugakideak honakoak dira: Myanmar ekialdean, Laos eta Vietnam hegoaldean, Guangxi lurralde autonomia hego-ekialdean, Guizhou probintzia ekialdean, Sichuan probintzia iparraldean, eta Tibeteko lurralde autonomia ipar-mendebaldean.

Probintziako hiriburu eta hiririk handiena Kunming da.

### Geografia 
Yunnan, Txinan hegoalderago dagoen probintzia da, eta Kantzerko Tropikoa probintziaren hegoaldea zeharkatzen du. Guztira 394.000 kilometro koadro dauzka, Txinaren azalera guztiaren %4,1. Probintziaren iparraldea Yunnan-Guizhou goi-ordokiaren zati da eta Myanmarrekin 4.060 kilometro luze den muga dauka. Nahiko menditsua da, batez ere, iparralde eta mendebaldean, 4.000 metrotik gorako hainbat mendikate daude eta mendebaldean, ibaiek egindako kanoi sakonak daude.

Probintziaren batez besteko altuera 1.980 metrokoa da eta mendirik altuenak iparraldean daude. Mendirik garaiena 6.740 metroko Kawagebo mendia da, Diqing arroko Deqin konderrian. Yunnango puntirik baxuena bestalde Ibai Gorriaren haranean dago, itsasoaren mailatik 76,4 metrora. Hegoaldeko mendiak, mendebaldekoek baino altuera gutxiago dute, eta ez dira 3.000 metrotik gora altxatzen.

### Klima 
Yunnanek klima epela eta nahiko tenperatura egonkorra dauka urte osoan zehar. Tropikoetatik gertu egoteak, eragin handia dauka probintziako kliman, eta Asia hego-ekialdeko montzoiak baldintzatu egiten du klima udaberritik aurrera, Txinako beste edozein probintzietan baino askoz gehiago. Urteko prezipitazioak 600mm eta 2.300mm bitartekoak dira eta batez ere, maiatzetik urrira ematen dira.

Urtarrileko batez besteko tenperatura 8 eta 17 gradu artekoa eta uztailekoa 21 eta 27 gradu bitartekoa da. Probintziaren mendebaldea nahiko bero eta hezea da, nahiz eta mendien tontorretan mendialdeko klima nagusi izan.

## Banaketa administratiboa 
## Politika 
Yunnan probintziako gobernadorea Qin Guangrong da. Txinako Alderdi Komunistak probintzian duen ordezkaria Bai Enpei da.

## Garraioa 
### Aireportuak 
## Kanpo estekak 
*  Yunnango gobernuaren webgunea.
Xinjiang

**Xinjiang** edo **Xinjiangeko Uigur Eskualde Autonomoa** (txinera sinplifikatuz: 新疆; uigureraz: شىنجاڭ ئۇيغۇر ئاپتونوم رايونى) Txinako Herri Errepublikako eskualde autonomo baten izena da. Biztanleria gutxiko probintzia da, baina hala ere lurraldearen seiren bat hartzen du.

Xinjiang Turkestan eskualde historikoan kokatzen da. Halaber, Xinjiangen uigur etnia bizi da, eta hauetako askok lurraldeari Ekialdeko Turkestan deritzote.

## Inguru naturala eta kokapena 
Xinjiang probintziak Tibet eta Kaxmirrekin egiten du muga hegoaldean, Qinghai eta Gansu probintziekin ekialdean, Mongoliarekin ipar-ekialdean, Errusiarekin iparraldean, eta Kazakhstan, Kirgizistan, Tajikistan, eta Afganistanekin mendebaldean.

Xinjiangek "muga berria esan nahi du" txineraz. Historikoki Xinjiangi "Ekialdeko Turkestan" edo "Txinatar Turkestan" izenaz ere ezagutu da. Herrialdeko probintziarik handiena da eta Txinaren azaleraren seiren bat da. Tian Shan mendiak bitan banatzen du probintzia, iparraldean Dzungariako lautada eta hegoaldean Tarim arroa daudela. Probintziako punturik baxuena Turfango sakonunean dago itsasoaren mailatik 155 metrora eta altuena K2 mendia da, itsasoaren mailatik 8.611 metrora (Kaxmirreko mugatik gertu).

## Historia 
Han dinastiaren hasieran, kristo aurreko 206. eta kristo ondorengo 220. urtearen artean, gaur egungo Xinjiang probintziaren gehiena Xiongnu herri nomadaren eskuetan egon zen (mende batzuk geroago Mongolian ezarriko ziren). II. mendean Han dinastiak Zhang Qian bidali zuen Xinjiangera eta pixkanaka Xiongnutarrekin gatazkak areagotuz joan ziren. Azkenik Handarrek probintzia konkistatzea lortu zuten.

## Banaketa administratiboa 
## Demografia 
Xinjiang Txinako eskualde autonomoetako bat da, eta bertan hainbat talde etniko ezberdin bizi dira, Han etniako biztanleriaz gain. kazakhstandarrak eta uigurtarrak erlijio musulmanekoak dira, eta hauekin batera, huidar, kirgizistandar, mongoliar eta abarreko jendea bizi da bertan, biztanleriaren %60 dira. Arraza eta etnien aniztasuna Xinjiang probintziak historian zehar izandako inbasio eta armaden joan-etorrien ondorio da. 1949. urtean Han etniako biztanleria %6 baino ez zen arren, urtez urte haziz doa, eta azken erroldaren arabera, (2000. urtean), biztanleriaren %40 baino gehiago ziren.

Biztanleriaren banaketa ezberdina da prefekturaz prefektura, adibidez, Urumqin Han etnia nagusi da,baina probintzia gehienean uigurtarrak biztanleriaren %70 baino gehiago dira. Nagusigo hori ageriagoa da nekazaritza guneetan, bai eta gunerik menditsuenetan ere.

## Politika 
Xinjiang lurralde autonomoko zuzendaria Nur Bekri (努尔·白克力) da. Txinako Alderdi Komunistak probintzian duen ordezkaria Wang Lequan da. Urumqiko istilu etnikoetan Han etniako kideen segurtasuna bermatzeko gai izan ez zela eta, dimisioa aurkeztu zuen 2009ko irailean.

## Garraioa 
### Aireportuak 
## Ikus, gainera 
* Ekialdeko Turkestan
* Turkestan
* Uigur

## Erreferentziak 
## Kanpo estekak 
*  Xinjiangeko gobernuaren webgunea.